nahid-hub/BLUGE-bengali-wikipedia-section-title-prediction huggingface dataset:
মে, ২০০০ সালে বিচারপতি কাইয়ূমের নেতৃত্বাধীন তদন্তকারী দল কর্তৃক প্রতিবেদনের প্রেক্ষিতে তাকে খেলা থেকে আজীবন নিষিদ্ধতা প্রদান করা হয়।

২৩ অক্টোবর, ২০০৮ তারিখে লাহোরের স্থানীয় আদালতের আপত্তির কারণে আজীবন নিষেধাজ্ঞার বিষয়টি পাকিস্তান ক্রিকেট বোর্ড তুলে নেয়। সরকারী বিচারক মালিক মোহাম্মদ আলতাফ মালিকের স্বপক্ষে সিদ্ধান্ত প্রদান করে ও পাতানো খেলায় তার সম্পৃক্ততার অভিযোগ তুলে নেয়া হয়।

সঠিক অনুচ্ছেদ শিরোনাম কোনটি?
titleA. আজীবন নিষেধাজ্ঞা
titleB. সাফল্যগাঁথা
titleC. নিষেধাজ্ঞা পরবর্তী সময়কাল
titleD. খেলোয়াড়ী জীবন
উত্তর: titleA
লাহোর ৩১°১৫′ উত্তর অক্ষাংশ থেকে ৩১°৪৫′ উত্তর অক্ষাংশ এবং ৭৪°০১′ পূর্ব দ্রাঘিমাংশ থেকে ৭৪°৩৯′ পূর্ব দ্রাঘিমাংশে অবস্থিত। লাহোর উত্তর ও পশ্চিমে শায়খুপুর জেলা, পূর্বে ওয়াগাহ এবং দক্ষিণে কাসুর জেলা দ্বারা বেষ্টিত। রাভি নদী লাহোরের উত্তর দিক দিয়ে প্রবাহিত হয়েছে। লাহোর শহর মোট আয়তন ৪০৪ বর্গকিলোমিটার (১৫৬ বর্গ মাইল)।

সঠিক অনুচ্ছেদ শিরোনাম কোনটি?
titleA. শিল্প
titleB. ঐতিহ্য
titleC. শিক্ষা প্রতিষ্ঠান
titleD. ভূগোল
উত্তর: titleD
ঐতিহ্যগতভাবে, "শিল্পকলা" শব্দটি কোনো কিছুতে দক্ষতা বা পারদর্শিতার ক্ষেত্রে ব্যবহৃত হয় এবং এটি এমন একটা ধারণা, যেটি ঊনবিংশ শতাব্দীর রোমান্টিকতা যুগে যাত্রা শুরু করেছিল যখন, শিল্পকলাকে "মানব মনের একটি বিশেষ দক্ষতা যাকে ধর্ম ও বিজ্ঞানের একই গোত্রীয়" বলে গণ্য করা হত। কারুশিল্প এবং ললিতকলা এই পার্থক্যের প্রভাব টেক্সটাইল শিল্পকর্মের উপরেও পড়েছে। বর্তমান যুগে টেক্সটাইল শিল্পকর্ম বলতে এমন নান্দনিক বস্তুগুলোকে বোঝানো হয়ে থাকে, যেগুলো দৈনন্দিন জীবনে ব্যবহারের জন্য তৈরি করা হয় না।

সঠিক অনুচ্ছেদ শিরোনাম কোনটি?
titleA. শিল্পকলা হিসেবে টেক্সটাইল
titleB. টেক্সটাইল শিল্পকলায় উদ্ভিদ ব্যবহারের ইতিহাস
titleC. কাজ
titleD. সমকালীন টেক্সটাইল শিল্পী
উত্তর: titleA
সমগ্র খেলোয়াড়ী জীবনে ৪০ টেস্টে অংশগ্রহণ করেছিলেন চেতন চৌহান। ২৫ সেপ্টেম্বর, ১৯৬৯ তারিখে মুম্বইয়ে নিউজিল্যান্ডের বিপক্ষে টেস্ট ক্রিকেটে অংশগ্রহণ করেছিলেন তিনি। ১৩ এপ্রিল, ১৯৮১ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন।

১৯৭৭-৭৮ মৌসুমে অস্ট্রেলিয়া সফরের পর থেকে সেরা সময় অতিবাহিত করতে থাকেন। অস্ট্রেলিয়ার মাটিতে নেমে প্রথম খেলায় ভিক্টোরিয়া বুশ র‍্যাঞ্জার্সের মুখোমুখি হন। ৫১৬ মিনিটে ক্রিজে অবস্থান করে মাত্র দুইটি চারের মারে ১৫৭ রান তুলেন। এরপূর্বে এ খেলায় পল হিবার্ট কোন বাউন্ডারি ছাড়াই শতরান করেছিলেন।

পার্থে স্বাগতিক অস্ট্রেলিয়ার বিপক্ষে সিরিজের দ্বিতীয় টেস্ট খেলার জন্যে মনোনীত হন। প্রথমে ইনিংসে ৮৮ রান তুলেন। এরপর থেকে পুরো খেলোয়াড়ী জীবনে একটি টেস্ট বাদে সবকটিতেই তার নিয়মিত অংশগ্রহণ ছিল। প্রত্যেকবারই সুনীল গাভাস্কার তার উদ্বোধনী সহচর হিসেবে খেলতে নামতেন। লাহোরের গাদ্দাফি স্টেডিয়ামে স্বাগতিক পাকিস্তানের বিপক্ষে এ জুটি ১৯২ এবং বোম্বের ওয়াংখেড়ে স্টেডিয়ামে সফরকারী ওয়েস্ট ইন্ডিজের বিপক্ষে ১১৭ ও ১৫৩ রান তুলেছিলেন। বোম্বে টেস্টে গাভাস্কারের সাথে একত্রে ব্যাটিংয়ে নামেন। তবে, ইনিংসের শুরুতে রিটায়ার হার্ট হন ও তৃতীয় উইকেট পতনের পর পুণরায় মাঠে নামেন।

১৯৭৯ সালে ইংল্যান্ড গমন করেন। ওভাল টেস্টের দ্বিতীয় ইনিংসে গাভাস্কার-চৌহান ২১৩ রানের জুটি গড়েন। এরফলে ১৯৩৬ সালে স্বাগতিক ইংরেজ দলের বিপক্ষে বিজয় মার্চেন্ট ও মুশতাক আলীর ওল্ড ট্রাফোর্ডে গড়া ২০৩ রানের দীর্ঘদিনের রেকর্ড ভেঙ্গে যায়। তবে, ৪৩৮ রানের জয়ের লক্ষ্যমাত্রা তাড়া করে মাত্র ৯ রানের ব্যবধানে পরাজয়বরণ করে ভারতীয় দল।

সঠিক অনুচ্ছেদ শিরোনাম কোনটি?
titleA. খেলার ধরন
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. শৈশবকাল
উত্তর: titleC
মুসলিম বিশ্বে মাওলানা মওদুদীর ব্যপক প্রভাব ছিল। এমনকি শিয়া অধ্যুষিত ইরানেও মওদুদীর বড় ধরনের প্রভাব আছে। ইরানের ইসলামী বিপ্লবের নেতা আয়াতুল্লাহ রুহুল্লাহ্ খোমেনী ১৯৬৩ সালে মাওলানা মওদুদীর সাথে সাক্ষাত করেন, পরবর্তীতে ইমাম খোমেনী মওদুদীর বইগুলো ফার্সি ভাষায় অনুবাদ করেন। এখনো পর্যন্ত প্রায়শঃই ইরানের সরকার মাওলানা মওদুদীর কর্মপন্থা অনুসরন করে থাকে। ইমাম ইবনে তাইমিয়ার পর তিনি (মওদুদী) দ্বিতীয় চিন্তাবিদ যিনি আধুনিক বিশ্বে "ইসলামী রাজনৈতিক চিন্তাধারা"-কে প্রভাবিত করেছেন।












সঠিক অনুচ্ছেদ শিরোনাম কোনটি?
titleA. প্রভাব ও ধারাবাহিকতা
titleB. সমালোচনা
titleC. প্রারম্ভিক জীবন
titleD. পটভূমি
উত্তর: titleA
কুবলাই খান মঙ্গোল সাম্রাজ্যের বহু ভাষা সমৃদ্ধ লিখন পদ্ধতিগুলিকে একত্র করে একটিমাত্র লিপি উদ্ভাবনের জন্য 'গ্রো-ম্গোন-ছোস-র্গ্যাল-'ফাগ্স-পাকে নির্দেশ দেন। ১২৬৮ খ্রিষ্টাব্দে 'গ্রো-ম্গোন-ছোস-র্গ্যাল-'ফাগ্স-পা তিব্বতী লিপি থেকে 'ফাগ্স-পা লিপি নামে এক নতুন ধরনের লিপির উদ্ভব করেন। কুবলাই এই লিপিকে সাম্রাজ্যের সরকারি লিপি বলে ঘোষণা করেন। এমনকি তিনি সাম্রাজ্যে বহুল প্রচলিত চীনা ও উইঘুর লিপির পরিবর্তে এই নতুন লিপি প্রচলনের ঘোষণা করলেও 'ফাগ্স-পা লিপি সাম্রাজ্যে খুব একটা প্রচলিত হয়নি। ১৩৬৮ খ্রিষ্টাব্দে ইউয়ান রাজবংশের পতনের সাথে সাথে এই লিপির ব্যবহার বন্ধ হয়ে যায়।

সঠিক অনুচ্ছেদ শিরোনাম কোনটি?
titleA. বিদ্রোহ
titleB. কুবলাই খান এবং 'গ্রো-ম্গোন-ছোস-র্গ্যাল-'ফাগ্স-পা
titleC. নতুন লিপি সৃষ্টি
titleD. পতন
উত্তর: titleC
মধ্য এশিয়ার সর্বাপেক্ষা ঘনবসতিপূর্ণ দেশ হিসেবে উজবেকিস্তানের অবস্থান। জুলাই, ২০১১ সালে আদমশুমারী অনুযায়ী দেশটিতে ২৮.১ মিলিয়ন অধিবাসী বসবাস করছেন যা এতদ্বাঞ্চলের জনসংখ্যা অর্ধেক। উজবেকিস্তানের জনসংখ্যার ৩৪.১%-এর বয়সই ১৪-বছরের নিচে অবস্থান করছে। সংখ্যাগরিষ্ঠ উজবেক অধিবাসী ৮০%। ১৯৯৬ সালের তথ্য অনুযায়ী অন্যান্য জাতিসত্ত্বার অধিবাসীদের মধ্যে ৫.৫% রুশ, ৫% তাজিক, ৩% কাজাখ, ২.৫% কারাকালপাক ও ১.৫% তাতার। তন্মধ্যে, তাজিক অধিবাসীদের শতাংশের হার নিয়ে বিতর্ক রয়েছে।

সিআইএ ওয়ার্ল্ড ফ্যাক্টবুক অনুযায়ী ২০১১ সালে মহিলাপ্রতি শিশু জন্মের হার ১.৮৯। ২০০২ সালের তথ্য মোতাবেক বিবাহিতা ৭৩% মহিলা আইইউডি, ১৩% জন্মনিরোধক বড়ি ও ১৪% পুরুষ কনডম ব্যবহার করেন।

সঠিক অনুচ্ছেদ শিরোনাম কোনটি?
titleA. কৃষি
titleB. ধর্ম
titleC. ভাষা
titleD. জনসংখ্যা
উত্তর: titleD
বাদকুল্লা শহরটি জেলায় ছোট আকারের তাঁত শিল্প এবং বড় দুর্গা-পুজো প্যান্ডেলের জন্য বিখ্যাত। দুর্গা-পুজোর চার দিন শহরটি বাদকুল্লা প্রাণবন্ত হয়ে ওঠে। প্রতি বছর হাজার হাজার মানুষ কাছাকাছি জায়গা থেকে এখানে বিশাল বিশাল প্যান্ডেল, সুন্দর আলোর কাজ, আশ্চর্যজনক প্রতিমা দেখতে ভিড় জমায়। একসময় এখানে কৃষ্ণনগরের কৃষ্ণচন্দ্রের রাজপ্রাসাদ থেকে কামানের আওয়াজ পেয়ে দুর্গাপুজো শুরু হতো। দুর্গাপূজা ছাড়াও এটি সাংস্কৃতিক নিষ্ঠার জন্য সুপরিচিত। এখানে সমস্ত ক্লাব সাধারণ মানুষকে বিভিন্ন সামাজিক ও সাংস্কৃতিক অনুষ্ঠানে অংশ নিতে উৎসাহিত করার জন্য বার্ষিক অনুষ্ঠানের আয়োজন করে। এলাকার স্থানীয় ক্লাবগুলি দুর্গাপুজোর আয়োজন করে।

এখানকার লক্ষ্মীপূজা, রথযাত্রা ও রাসযাত্রা খুব বিখ্যাত। বাদকুল্লার কিছু স্বেচ্ছাসেবক ওয়েব-বিকাসকারীরা বিশ্বের সাথে উৎসবকে ভাগ করে নেওয়ার জন্য বাদকুল্লার দুর্গাপুজোর নামে একটি ওয়েবসাইট (বাদকুল্লা দুর্গাপুজো) তৈরি করেছেন। 

সঠিক অনুচ্ছেদ শিরোনাম কোনটি?
titleA. শিক্ষা
titleB. জনসংখ্যার উপাত্ত
titleC. উৎসব
titleD. ভূগোল
উত্তর: titleC
প্রেলগ কেতাবি পরিবেশে কাজ করতে চাইতেন। এজন্য ১৯৩৫ সালে তিনি জাগরেব বিশ্ববিদ্যালয়ের প্রভাষক পদের চাকরি গ্রহণ করেন তিনি কেমিকৌশল ও প্রযুক্তি বিভাগে নিযুক্ত হবার পর জাগরেব বিশ্ববিদ্যালয়ে জৈব রসায়ন ও কেমিকৌশল বিষয়ে পাঠদান করতেন।

তিনি তার সহকর্মী ও শিক্ষকদের সহায়তায় কুইনাইন ও এ জাতীয় বস্তু নিয়ে গবেষণা শুরু করেন। তাকে আর্থিকভাবে সহায়তা করেছিল ওষুধ উৎপাদনকারী প্রতিষ্ঠান "কাস্তেল" এক্সা বর্তমানে "প্লিভা" নামে পরিচিত। তিনি কম খরচে স্ট্রেপ্টাজোল উৎপাদন পদ্ধতির উন্নয়ন করেছিল যেটি ছিল বাণিজ্যিজ ক্ষেত্রে শুরুর দিকে ব্যবহৃত সালফোনামাইডগুলোর মধ্যে অন্যতম। ১৯৪১ সালে তিনি প্রথম ব্যক্তি হিসেবে অ্যাডামেন্টেন (অ্যাডামেন্টেন হল অস্বাভাবিক গঠন বিশিষ্ট এক রকম জৈব যৌগ যা চেক প্রজাতান্ত্রের মোরাভিয়ার তেল খনিতে পাওয়া যায়) সংশ্লেষণে সক্ষম হয়েছিলেন।

সঠিক অনুচ্ছেদ শিরোনাম কোনটি?
titleA. পরবর্তী সময়ে সুইজারল্যান্ডে কর্মজীবন
titleB. পুরস্কার ও সম্মাননা
titleC. জুরিখ
titleD. কর্মজীবন ও গবেষণা
উত্তর: titleD
অস্ট্রেলিয়ার ডারউইনের মারারা ওভাল মাঠে ১-৩ জুলাই, ২০০৪ তারিখে লাসিথ মালিঙ্গার টেস্ট ক্রিকেটে অভিষেক ঘটে। ঐ খেলায় ড্যারেন লেহম্যানকে দুইবার, অ্যাডাম গিলক্রিস্ট, ড্যামিয়েন মার্টিন, শেন ওয়ার্ন এবং মাইকেল কাসপ্রোভিচসহ মোট ৬টি উইকেট নিয়ে দ্রুত সফলতার মুখ দেখেন। খেলা শেষে তিনি অস্ট্রেলিয়ার খেলোয়াড়দের বন্ধুত্বসূলভ মনোভাব বিশেষ করে অ্যাডাম গিলক্রিস্টের কাছ থেকে উচ্ছসিত সমর্থন পান।

একদিনের আন্তর্জাতিক ক্রিকেটে ১১ জুলাই, ২০০৪ সালে ডাম্বুলায় সংযুক্ত আরব আমিরাত জাতীয় ক্রিকেট দলের বিপক্ষে অভিষেক ঘটে। এরপর থেকেই তিনি নিয়মিত সদস্য হিসেবে জাতীয় দলে রয়েছেন।

২৮ মার্চ, ২০০৭ সালে বিশ্বকাপ ক্রিকেট প্রতিযোগিতায় দক্ষিণ আফ্রিকা জাতীয় ক্রিকেট দলের বিপক্ষে দূর্দান্ত সফলতা অর্জনের মাধ্যমে ক্রিকেট বিশ্বের নজর কাড়েন। ঐদিন তিনি ক্রিকেট ইতিহাসের প্রথম খেলোয়াড় হিসেবে হ্যাট্রিকসহ পরপর চারটি বলে চারজন খেলোয়াড়কে আউট করেন। হ্যাট্রিকটি ছিল বিশ্বকাপ ক্রিকেটের ইতিহাসে ৫ম, শ্রীলঙ্কা দলের জন্যে ৩য় এবং একদিনের আন্তর্জাতিক ক্রিকেটে ২৪তম।

সঠিক অনুচ্ছেদ শিরোনাম কোনটি?
titleA. একদিনের আন্তর্জাতিক ক্রিকেটে হ্যাট্রিক
titleB. ক্রিকেট বিশ্বকাপ, ২০১৫
titleC. আন্তর্জাতিক কর্মজীবন
titleD. প্রারম্ভিক জীবন
উত্তর: titleC
শীতকালে রাই এর চাষ করা হয় ভুমিক্ষপ্য রোধ করতে। শীতকালেও সামান্য রোদের উপস্থিতিতেই এটি বাড়ে। শীতকালে আগাছার বিস্তৃতি রোধেও রাই ব্যবহার হয়। শীতকালীন রাই শস্য হিসেবে বাজারজাত করা যায়, অথবা চাষের পর খেত হতে না তুলে খেতেই রেখে দেয়া হয় পচন প্রক্রিয়ার মাধ্যমে উর্বরতা বৃদ্ধির জন্য।

পাতা গুবরে, মাছি, বিভিন্ন রকম পোকা রাই চাষে নেতিবাচক ভুমিকা পালন করে।

সঠিক অনুচ্ছেদ শিরোনাম কোনটি?
titleA. চাষের বিজ্ঞানসম্মত পদ্ধতি
titleB. স্বাস্থ্যঝুঁকি
titleC. বিস্তৃতি এবং ব্যবহার
titleD. শস্য সংগ্রহ প্রক্রিয়া
উত্তর: titleA
লেটুস, কমলালেবু, ধান ইত্যাদি হল কাগাওয়া প্রশাসনিক অঞ্চলের মুখ্য কৃষিজ পণ্য। প্রস্তুত খাদ্যের মধ্যে এখানকার সানুকি উদোন (বিশেষ মোটা নুড্‌লস) জাপানে বিখ্যাত। জলপাই এবং জলপাই তেল সমেত জলপাই জাত বিভিন্ন খাবার কাগাওয়ার নিজস্ব বৈশিষ্ট্য। বিভিন্ন মাংসের মধ্যে জলপাই তেল মিশিয়ে প্রস্তুত খাদ্যে পলিফেনলের পরিমাণ বেশি থাকে বলে পচনের হার কমে যায়।

সঠিক অনুচ্ছেদ শিরোনাম কোনটি?
titleA. মৎস্যচাষ
titleB. জলবায়ু
titleC. কৃষিকাজ
titleD. অর্থনীতি
উত্তর: titleC
বিউবনিক প্লেগের চিকিৎসায় বিভিন্ন প্রকারের অ্যান্টিবায়োটিক ব্যবহৃত হয়। এর মধ্যে রয়েছে অ্যামিনোগ্লাইকোসাইডসমূহ যেমন স্ট্রেপটোমাইসিন ও জেনটামাইসিন, টেট্রাসাইক্লিনসমূহ (বিশেষত ডক্সিসাইক্লিন) ও ফ্লুরোকুইনোলোন যেমন সিপ্রোফ্লক্সাসিন। চিকিৎসা পাওয়া সত্ত্বেও মৃত্যুহার প্রায় ১-১৫%, তবে বিনা চিকিৎসায় মৃত্যুহার বেড়ে ৪০-৬০% হতে পারে। প্লেগে আক্রান্ত রোগীর খুব দ্রুত চিকিৎসা প্রয়োজন এবং মৃত্যু প্রতিহত করার জন্য প্রথম লক্ষণ প্রকাশের ২৪ ঘণ্টার মধ্যে অ্যান্টিবায়োটিক দেয়া উচিত। অন্যান্য চিকিৎসার মধ্যে রয়েছে অক্সিজেন, শিরাভ্যন্তরীণ তরল প্রয়োগ ও শ্বাস প্রশ্বাসে সহায়তা করা।যে সকল ব্যক্তি নিউমোনিক প্লেগ রোগীর সংস্পর্শে আসবে তাদেরকে প্রতিষেধমূলক অ্যান্টিবায়োটিক দিতে হবে। বিউবনিক প্লেগে আক্রান্ত রোগীর ক্ষেত্রে সংক্রমণের ১২ ঘণ্টার মধ্যে স্ট্রেপটোমাইসিন ব্যবহার করে নাটকীয় সাফল্য পাওয়া গিয়েছে।

সঠিক অনুচ্ছেদ শিরোনাম কোনটি?
titleA. প্রথম মহামারী
titleB. সমাজ ও সংস্কৃতি
titleC. চিকিৎসা
titleD. বায়োলজিক্যাল যুদ্ধ
উত্তর: titleC
ইবরাহিম লোদি অনেকের অপ্রিয় ছিলেন, এমনকি তার নিজস্ব নোবেলদের কাছেও। বাবর ১২০০০ সৈন্য যোগাড় করেন এবং লোদির আফগান নোবেলদেরকে তার শামিল হবার আমন্ত্রণ জানান। এই সৈন্যসংখ্যা ক্রমশ বৃদ্ধি পাচ্ছিল কেননা তারা অগ্রসর হবার সময় স্থানীয় অনেকেই তাদের সাথে যোগ দিচ্ছিল। দুই পক্ষের মধ্যে প্রথম বড় সংঘর্ষ হয় ১৫২৬ সালের ফেব্রুয়ারি মাসে। বাবরের পুত্র হূমায়ুন ১৭ বছর বয়সে তিমুরিদ বাহিনীকে নেতৃত্ব দেন ইবরাহিমের উন্নত বাহিনীর বিপরীতে। হূমায়ুনের বিজয় অর্জন ছিল অন্যন্য খণ্ডযুদ্ধের চেয়ে বেশ কঠিন। তবে তারপরও এটি একটি চূড়ান্ত বিজয় ছিল। যুদ্ধের পর আটটি হাতি সহ প্রায় শতাধিক যুদ্ধবন্দীকে আটক করা হয়। তারপর অন্যান্য যুদ্ধের বন্দীদের মত এই বন্দীদের পরে আর মুক্ত করা হয়নি। হুমায়ূনের আদেশ অনুসারে তাদের হত্যা করা হয়। বাবরের স্মৃতিকথায় আছে, “উস্তাদ আলীকুলি খান এবং ম্যাচলকধারীদের সকল বন্দীকে গুলি করার আদেশ দেয়া হয়েছিল। হূমায়ুনের প্রথম যুদ্ধের অভিজ্ঞতা ছিল এটি যা একটি চমৎকার পূর্বাভাস।“ এটিই ছিল খুব সম্ভবত ফায়ারিং স্কোয়াডের প্রথম উদাহরণ।

ইবরাহিম লোদি প্রায় এক লক্ষ সৈন্য এবং ১০০টি হাতি সহ বাবরের দিকে অগ্রসর হন। তখন বাবরের সৈন্যসংখ্যা লোদির অর্ধেকেরও কম ছিল, যা সর্বসাকুল্যে প্রায় ২৫০০০ এর মত। ১৫২৬ সালের ২১ এপ্রিলে সংঘটিত এই যুদ্ধটি পানিপথের প্রথম যুদ্ধ নামে খ্যাত এবং বাবর ও লোদির মধ্যে প্রধান সংঘাত। যুদ্ধে ইবরাহিম লোদি নিহত হন এবং তার বাহিনীকে পরাজিত করে তাড়িয়ে দেয়া হয়। বাবর দ্রুত দিল্লী এবং আগ্রা উভয়ের দখল নেন। ঐদিনই বাবর হুয়ায়ূনকে আগ্রা যাবার আদেশ দেন জাতীয় ধনসম্পদ লুটপাটের হাত থেকে রক্ষা করার জন্য। হুমায়ূন সেখানে রাজা গোয়ালিয়রের পরিবারকে পান। রাজা যুদ্ধে নিহত হয়েছিলেন এবং তার পরিবারের সদস্যরা নিরাপত্তা নিশ্চয়তা লাভের আশায় হুমায়ূনকে একটি বড় হীরা দেন। এই হীরাটিকে বলা হত “কোহিনূর” বা আলোর পর্বত।“ ধারণা করা হয়, এটি তারা তাদের রাজ্য পূণরুদ্ধারের জন্য করে। এই পরিবারটিই গোয়ালিয়রের শাসনকর্তা ছিল, তবে তার পিছনে উপহারটির গুরুত্বের কথা জানা যায় না।

বাবর বিজয়ের তৃতীয় দিন দিল্লী পৌছেন। তিনি তার উপস্থিতি উদযাপিত করেন যমুনা নদীর তীরে এবং সেখানে শুক্রবার পর্যন্ত উত্‌সব স্থায়ী করা হয়। পরে মুসলমানেরা শোকরানা নামায আদায় করেন এবং এবং জামা মসজিদে তার নামে তিনি খুতবা শোনেন। পরে তিনি আগ্রার দিকে অগ্রসর হন ছেলের সাথে সাক্ষাতের জন্য। বাবরকে সেই পাথরটি দিয়ে গ্রহণ করে নেয়া হয়। বাবর বলেছিলেন,
আমি তাকে এটি ফিরিয়ে দিলাম এবং একজন বিশেষজ্ঞ অলঙ্কারবিদ বললেন যে, এর মূল্য দিয়ে পৃথিবীর সকল লোককে আড়াই দিন খাওয়ানো যাবে। পরবর্তী দুইশ বছর এটি বাবর হীরা নামে পরিচিত ছিল।

সঠিক অনুচ্ছেদ শিরোনাম কোনটি?
titleA. বাবরের নাম
titleB. ইবরাহিম লোদির সাথে যুদ্ধ
titleC. বাবরের বংশ পরিচয়
titleD. উত্তর ভারত জয়
উত্তর: titleB
ভারতের ২০০১ সালের আদমশুমারি অনুসারে রতলম শহরের জনসংখ্যা হল ২২১,২৬৭ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে রতলম এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ভৌগোলিক উপাত্ত
titleC. আকাশপথে
titleD. পরিবহন
উত্তর: titleA
টেওটিহুয়াকান শহরের আয়তন ও জনসংখ্যা ছিল অন্যান্য মায়া নগররাষ্ট্রের তুলনায় বেশ কম। তবে বাণিজ্যনগরী হিসাবে এর গুরুত্ব ছিল অসীম। মধ্য মেক্সিকো উপত্যকায় এই নগররাষ্ট্র অবস্থিত ছিল। অনেকেই বলেন এটি একটি টল্টেখ [ঞড়ষঃবপ] নগর, মায়া নগররাষ্ট্র নয়। মেক্সিকো সিটি হতে ৩০ মাইল বা ৪৯.৮ কিলোমিটার দূরত্বে অবস্থিত এই মহান নগররাষ্ট্র। এই নগরের মোট আয়তন ছিল ৮ স্কোয়ার মাইল বা ২১ স্কোয়ার কিলোমিটার। মায়া সংস্কৃতিতে এই নগররাষ্ট্রের প্রচুর অব্দান আছে। এখানে বেশ কিছু বৃহৎ অট্টালিকা ছিল যার মধ্যে চন্দ্রদেবের পিরামিড ও সূর্যদেবের পিরামিড। এখানে ১৫০০০ বাসিন্দা এই নগররাষ্ট্রের স্বর্ণযুগে বসবাস করত বলে জানা গেছে। [পাশের চিত্রটা একশিলাস্তম্ভের তৈরি টেওটিহুয়াকানে অবস্থিত ৪.৬ মিটার বা ১৫.১ ফিট উচ্চতাসমপন্ন টল্টেখ মূর্তি দেখা যাচ্ছে]

সঠিক অনুচ্ছেদ শিরোনাম কোনটি?
titleA. জ্যোতির্বিদ্যা
titleB. সময়
titleC. টেওটিহুয়াকান
titleD. পোশাক
উত্তর: titleC
অতুল বসু ১৮৯৮ সালে বাংলাদেশের ময়মনসিংহে জন্মগ্রহণ করেন। তার ছেলেবেলা ময়মনসিংহ শহরেই কেটেছে। ন্যাশনাল কাউন্সিল অফ এডুকেশন-এর ময়মনসিংহ শাখায় তার প্রাথমিক শিক্ষা সম্পন্ন হয়। এরপর পড়াশোনা করেন ভারতের পশ্চিম বঙ্গের রাজধানী কলকাতার জুবিলি আর্ট একাডেমিতে। এই আর্ট একাডেমির পাঠ্যসূচি বাংলার অন্য আট দশটি সাধারণ বিদ্যাপীঠের মত ছিল না। সেখানে তার সহপাঠী ছিলেন হেমেন্দ্রনাথ মজুমদার এবং ভবানীচরণ লাহা। এখানকার ছাত্র থাকাকালীন সময়ে তিনি লন্ডনে অধ্যয়ন এবং ইউরোপ জুড়ে বিশেষ ভ্রমণের জন্য বৃত্তি পান। তার চিত্রকলার বিষয়বস্তু বিনির্মাণে এই ভ্রমণ বিশেষ প্রভাব রেখেছিল।

চিত্রকলা বিষয়ক তিনটি প্রতিষ্ঠান নির্মাণে অতুল বসুর ভূমিকা ছিল। ১৯১৯ সালে হেমেন্দ্রনাথ মজুমদার ইন্ডিয়ান একাডেমি অফ আর্ট প্রতিষ্ঠা করেন। এক্ষেত্রে অতুল বসু তাকে সহায়তা করেছিলেন। এই প্রতিষ্ঠান বাস্তববাদের উপর গুরুত্বারোপ করত এবং বাংলার স্কুলগুলোতে এর জনপ্রিয়তা বৃদ্ধির চেষ্টা করত। ওয়াস টেকনিকে অঙ্কিত লিরিক্যাল থিমের সাথে এর সুস্পষ্ট পার্থক্য ছিল। এই একাডেমি মূলত প্রতিকৃতি, প্রাকৃতিক দৃশ্য এবং পল্লীর চিত্র অঙ্কনের ধারাকে অনুসরণ করেছিল। ১৯২১ সালে ভবানীচরণ লাহার সহযোগিতায় অতুল বসু সোসাইটি অফ ফাইন আর্টস প্রতিষ্ঠা করেন। এই সোসাইটি প্রচলিত প্রাচ্য কলাচিত্রের তৎপরতা ও প্রদর্শনীর বিরুদ্ধে প্রতিবাদের মাধ্যম হিসেবে কাজ করেছিল। এছাড়া ১৯৩৩ সালে প্রদোৎকুমার ঠাকুর কর্তৃক একাডেমি অফ ফাইন আর্টস প্রতিষ্ঠার সময়ও অতুল বসু সক্রিয় সহযোগিতা করেন। তিনি কিছুকাল আবার কলকাতা স্কুল অফ আর্টস-এর অধ্যক্ষের দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. জীবনী
titleB. রচিত গ্রন্থ
titleC. চিত্রকর্ম
titleD. সম্মাননা
উত্তর: titleA
২০০৬ সালে ঘটে যাওয়া লেবানন-ইসরায়েল সংঘর্ষ প্রসঙ্গে ঐ বছরের ১৫ আগস্টে বাশার আল-আসাদ মতামত দেন যে উক্ত সংঘর্ষে ইসরায়েলের শোচনীয় পরাজয় ঘটেছে ও ইসরায়েলী আগ্রাসনের বিরুদ্ধে লেবানিজ প্রতিরোধ অসীম সাহসিকতা দেখিয়েছে ও সাফল্য লাভ করেছে। বাশার আল-আসাদের এই মন্তব্য আন্তর্জাতিক প্রচার মাধ্যমগুলোতে ব্যাপক ভাবে প্রচারিত হয় ও অধিকাংশ গণমাধ্যমের কাছে গ্রহণযোগ্যতা লাভ করে। এই মন্তব্যে বাশার আরও বলেন যে ইসরায়েল প্রকৃতপক্ষে শান্তির শত্রু। এর সাথে কোনরূপ শান্তি আলোচনা করে সাফল্য পাওয়া অসম্ভব কেননা ইসরায়েল ও তাদের বৃহত্তর মিত্ররা আগ্রাসী আচরণ করে ও একে অপরের আগ্রাসনকে সমর্থন করে। একই বক্তব্যে বাশার অন্যান্য আরব রাষ্ট্র যারা এই যুদ্ধে লেবাননের নিন্দা জানিয়েছিল তাদের কঠোর সমালোচনা করেন।

সঠিক অনুচ্ছেদ শিরোনাম কোনটি?
titleA. সরকারী খাত
titleB. রাশিয়ান ফেডারেশান
titleC. ২০০৬ লেবানন-ইসরায়েল সংঘর্ষ
titleD. অর্থনৈতিক নীতিমালা
উত্তর: titleC
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডেভিড স্মিথ। ২৪ জুন, ১৯১২ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর ১৯ আগস্ট, ১৯১২ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

১৯০৯-১০ মৌসুমে অস্ট্রেলিয়া দলের সাথে নিউজিল্যান্ড গমন করেন। এরপর ত্রি-দেশীয় প্রতিযোগিতায় অংশগ্রহণের লক্ষ্যে ১৯১২ সালে ইংল্যান্ড সফরে যান। সেখানে দুইটি টেস্ট খেলায় অংশ নেন। এসিবির সাথে আর্থিক মতানৈক্যজনিত কারণে ছয়জন সেরা খেলোয়াড় ঐ প্রতিযোগিতায় অংশ নেননি। এ সফরের অধিকাংশ সময়েই মাঠের বাইরে অবস্থান করেছিলেন। ১৩.২৭ গড়ে মাত্র ২৯২ রান তুলেছিলেন। সফরের শুরুতে সারের বিপক্ষে ঠিক ১০০ রানের ইনিংস উপহার দিয়েছিলেন। তাসত্ত্বেও সারে দল ২১ রানে জয় পেয়েছিল।

সঠিক অনুচ্ছেদ শিরোনাম কোনটি?
titleA. অস্ট্রেলীয় রুলস ফুটবল
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. অবসর
উত্তর: titleB
বারাণসীর গঙ্গার ঘাটগুলি হিন্দুদের ধর্মীয় জীবন ও ধর্মচর্চার সঙ্গে অঙ্গাঙ্গীভাবে যুক্ত। প্রতিটি ঘাটকেই পবিত্র মনে করা হয়। বারাণসীতে প্রায় ৮৪টি ঘাট আছে। এই ঘাটগুলির মধ্যে দশাশ্বমেধ ঘাট, মনিকর্ণিকা ঘাট, পঞ্চাঙ্গ ঘাট ও হরিশ্চন্দ্র ঘাট (শ্মশান) বিখ্যাত। অনেক ঘাটের সঙ্গেই নানা কিংবদন্তি কাহিনি জড়িয়ে আছে। কয়েকটি ঘাট আবার ব্যক্তিগত মালিকানাধীন। বারাণসীর অনেক ঘাটই মারাঠা শাসনে নির্মিত হয়েছিল। মারাঠা, সিন্ধে (সিন্ধিয়া), হোলকার, ভোঁসলে ও পেশোয়ারা ছিলেন আধুনিক বারাণসীর প্রধান পৃষ্ঠপোষক। বারাণসীর অধিকাংশ ঘাটই স্নানের জন্য ব্যবহৃত হয়। কয়েকটি ঘাট হল শ্মশানঘাট। সকালে ঘাটগুলির গা ঘেঁষে নৌকাবিহার পর্যটকদের মধ্যে বিশেষ জনপ্রিয়। গঙ্গার তীর ঘেঁষের ঘাটগুলির প্রসারের ফলে নদীতীরের ব্যাপক উন্নতি সম্ভব হয়েছে। এই সব ঘাটের গা ঘেঁষে অনেক মন্দির ও প্রাসাদ গড়ে উঠেছে।

দশাশ্বমেধ ঘাট বারাণসীর প্রধান ঘাট। এটিই সম্ভবত বারাণসীর প্রাচীনতম ঘাট। এই ঘাটটি কাশী বিশ্বনাথ মন্দিরের কাছে অবস্থিত। হিন্দু বিশ্বাস অনুসারে, ব্রহ্মা শিবকে স্বাগত জানাবার জন্য এই ঘাট তৈরি করেছিলেন এবং এখানে দশটি অশ্বমেধ যজ্ঞের আয়োজন করেছিলেন। এই ঘাটের কাছেই শূলটঙ্কেশ্বর, ব্রহ্মেশ্বর, বরাহেশ্বর, অভয়বিনায়ক, গঙ্গা ও বন্দিদেবীর মন্দির রয়েছে। এখানে প্রচুর তীর্থযাত্রী ভিড় জমান। দশাশ্বমেধ ঘাটে কোনো কোনো তীর্থযাত্রী সন্ধায় শিব, গঙ্গা, সূর্য, অগ্নি ও সমস্ত ব্রহ্মাণ্ডের উদ্দেশ্যে অগ্নিপূজার আয়োজন করেন। প্রতি মঙ্গলবার ও বিশেষ ধর্মীয় উৎসবে এই ঘাটে বিশেষ আরতির ব্যবস্থা করা হয়।
মনিকর্ণিকা ঘাট একটি মহাশ্মশান। এটিই শহরের প্রধান হিন্দু শ্মশান। এই ঘাটের পাশে উঁচু বেদিতে শ্রাদ্ধকার্য সম্পন্ন হয়। হিন্দু বিশ্বাস অনুযায়ী, এই ঘাটে শিব বা তার পত্নী সতীর কানের দুল (মনিকর্ণিকা) পতিত হয়েছিল। পুরাণে এই ঘাটটির সঙ্গে তারকেশ্বর মন্দিরের যোগের কতাহ বলা হয়েছে। তারকেশ্বর মন্দিরটি এই ঘাটেই অবস্থিত। হিন্দুরা বিশ্বাস করেন, এই ঘাটে যাঁকে দাহ করা হয়, তার কানে শিব নিজে তারকব্রহ্ম মন্ত্র প্রদান করেন। খ্রিস্টীয় চতুর্থ শতাব্দীতে গুপ্ত যুগের এই লেখে এই ঘাটের উল্লেখ আছে। যদিও নদীর ধার ঘেঁষে ঘাটের বর্তমান কাঠামোটি তৈরি হয়েছিল ১৩০২ সালে। এটি মোট তিন বার সংস্কার করা হয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. সংগীত
titleC. ব্যুৎপত্তি
titleD. ঘাট
উত্তর: titleD
শ্রীশ্রীঠাকুরের অত্যন্ত আগ্রহ ছিল বেদ, উপনিষদ্, শাস্ত্রীয় গ্রন্থাদির প্রতি। এসবের চর্চার জন্য বেদভবন নির্মাণের প্রতি ছিল তার প্রবল ইচ্ছা। শ্রীশ্রীঠাকুরের এই ইচ্ছাকে সাকার রূপ দিয়েছিলেন শ্রীশ্রীবড়দা ‘বেদভবন’ নির্মাণ করে। এখানে উপযুক্ত আচার্য্যরে তত্ত্বাবধানে চারিবেদের পঠন-পাঠনের ব্যবস্থা আছে। এছাড়া, বিভিন্ন উৎসব-অনুষ্ঠানাদির সময় স্বস্ত্যয়ন-হোমযজ্ঞাদিও এখানে অনুষ্ঠিত হয়। 

সঠিক অনুচ্ছেদ শিরোনাম কোনটি?
titleA. বেদভবন
titleB. কলা বিভাগ
titleC. আনন্দবাজার
titleD. দেওঘরে শ্রীশ্রীঠাকুরের শুভ আগমন
উত্তর: titleA
উত্তর আয়ারল্যান্ড-এর দাতব্য সংস্থাগুলো ইউকে এইচএম রেভেনিউ অ্যান্ড কাস্টমস-এ নিবন্ধিত। চ্যারিটি কমিশন ফর নর্দান আয়ারল্যান্ড প্রতিষ্ঠিত হয় ২০০৯ সালে এবং ৭০০০ এর বেশি সংস্থার নাম এবং বিস্তারিত সংগ্রহ করেছে যাদের পূর্বে কর উদ্দেশ্যের জন্য দাতব্য অবস্থা মঞ্জুর করা হয়েছে। এইসব প্রতিষ্ঠানগুলোকে একটি নতুন ও অস্থায়ী তালিকাতে যুক্ত করার প্রক্রিয়া চালু আছে, তালিকাটির নাম "পূর্বে দাতব্য সংস্থা হিসাবে পরিচিত ছিল যে প্রতিষ্ঠানগুলো"। এই তালিকা নতুন তথ্যতালিকা নয়, কিন্তু সিসিএনআই ওয়েবসাইটে এটি সার্বজনীনরূপে উপলব্ধ করা হবে।

সঠিক অনুচ্ছেদ শিরোনাম কোনটি?
titleA. দাতব্য সংস্থার সংজ্ঞা
titleB. বিভিন্ন দেশে
titleC. যুক্তরাজ্য
titleD. উত্তর আয়ারল্যান্ড
উত্তর: titleD
গোপনীয় অথচ শক্তিশালী মধ্যযুগীয় টেম্পলারদের গল্প, বিশেষত তাদের যন্ত্রণাভোগ ও তাৎক্ষণিক অবলুপ্তি বেশ কিছু আধুনিক সংগঠনকে উৎসাহিত করেছে। তারা নিজেদের সম্মান, ইতিহাস এবং রহস্যকে বিধৃত করার জন্যই মূলত টেম্পলারদের ঐতিহ্যকে অধিগ্রহণ করেছে। অনেকগুলো সম্প্রদায়ই নিজেদেরকে আদি টেম্পলারদের সাথে সরাসরি সংশ্লিষ্ট বলে দাবী করে। অষ্টাদশ শতাব্দীর প্রথম থেকেই ফ্রিম্যাসনরা টেম্পলারদের প্রতীক ও আচার-অনুষ্ঠানগুলো অনসরণ শুরু করে। এমনকি তারা একটি নতুন নাম নেয় যাতে সদস্যরা উদ্বুদ্ধ হয়, নামটি ছিল "অর্ডার অফ দ্য নাইট টেম্পলার"। ১৮০৪ সালে সোভারেন মিলিটারি অর্ডার অফ দ্য টেম্পল অফ জেরুজালেম নামে একটি সংগঠন প্রতিষ্ঠিত হয় যা অধুনা জাতিসংঘ কর্তৃক দাতব্য সংগঠন হিসেবে এনজিও মর্যাদা লাভ করেছে।

টেম্পলাররা চতুর্দশ শতাব্দীতেই নিশ্চিহ্ন হয়ে যায়। তাদের সাথে আধুনিক এসব সংগঠন, যাদের প্রবীণতমটিরই জন্ম অষ্টাদশ শতাব্দীতে, তাদের কোন সংযোগ আছে বলে কোন প্রমাণ পাওয়া যায় নি। তথাপি জনমনে এ নিয়ে রয়েছে অনেক সংশয় এবং গুজব। অনেকেই তাই দুই যুগের মধ্যে ৪০০ বছরের এই ব্যবধানকে উপেক্ষা করতে পছন্দ করেন।

সঠিক অনুচ্ছেদ শিরোনাম কোনটি?
titleA. কিংবদন্তী এবং স্মৃতিচিহ্নসমূহ
titleB. আধুনিক টেম্পলার সংগঠনসমূহ
titleC. উত্থান
titleD. সংগঠন
উত্তর: titleB
এই বাড়িটি জমিদার বাড়ি হলেও এটি সকলের কাছে চৌধুরী বাড়ি হিসেবেই বেশ পরিচিত। এই জমিদার বাড়িটি ব্রিটিশ শাসনামলে প্রতিষ্ঠিত হয়েছে তবে এর সঠিক সময় জানা যায়নি। জমিদার বাড়ির প্রতিষ্ঠাতা হচ্ছেন জমিদার তনু রাজা চৌধুরী। যিনি ব্রিটিশ শাসনামলের ব্রিটিশদের এই দেশ থেকে তাড়াতে সিপাহী বিদ্রোহ আন্দলোন করেন এবং এর প্রথম সারীর নেতা ছিলেন। ব্রিটিশদের ধরপাকড়ের কারণে বর্তমান চাঁদপুর জেলার অন্তর্গত চাঁদপুর সদর উপজেলার চান্দ্রা ইউনিয়নে আত্মগোপন করেন। তারপর এখানে স্থায়ীভাবে বসবাস শুরু করেন এবং পরবর্তীতে এখানের জমিদারীত্ব লাভ করেন। তিনি মারা যাবার পর এই জমিদার বাড়ির জমিদারীত্ব বংশ পরম্পরায় চলতে থাকে। এই জমিদার বাড়ির জমিদাররা কালে কালে বহু সুনাম অর্জন করেন যা এখনো সাধারণ মানুষের কাছে বিদ্যমান। উল্লেখ্য যে এই জমিদার বংশধররা ছিলেন ইসলাম ধর্মালম্বী। এখনো এই জমিদার বাড়ির বংশধররা আছেন। যারা সরকারের বিভিন্ন উচ্চ পর্যায়ের কর্মকর্তা হিসেবে কর্মরত আছেন। জমিদারি প্রথা বিলুপ্ত হলে এই জমিদার বাড়ির জমিদারীত্ব ইতি ঘটে। 

সঠিক অনুচ্ছেদ শিরোনাম কোনটি?
titleA. জমিদার বাড়ির বংশধর
titleB. জমিদার বাড়ির অবকাঠামো
titleC. ইতিহাস
titleD. বর্তমান অবস্থা
উত্তর: titleC
২০০৯ সালে ইংল্যান্ডে প্রথমবারের মতো মহিলাদের বিশ্ব টুয়েন্টি২০ প্রতিযোগিতার সূত্রপাত ঘটে। এরপর ২০১০ সালে ওয়েস্ট ইন্ডিজ, ২০১২ সালে শ্রীলঙ্কা ও ২০১৪ সালে বাংলাদেশে অণুষ্ঠিত হয়। পরবর্তী প্রতিযোগিতা স্বাগতিক ভারতে ২০১৬ সালে অণুষ্ঠিত হবে। আইসিসি ঘোষণা করেছিল যে, ক্রিকেট খেলার উৎপত্তিস্থল হিসেবে ইংল্যান্ডেই যে-কোন ধরনের প্রতিযোগিতা আয়োজনের সুযোগ লাভের অধিকারী।

সঠিক অনুচ্ছেদ শিরোনাম কোনটি?
titleA. দলীয় সাফল্য
titleB. স্বাগতিক দেশ
titleC. যোগ্যতা নির্ধারণ
titleD. ধরন
উত্তর: titleB
ওটুল ১৯৩২ সালের ২রা আগস্ট জন্মগ্রহণ করেন। তার জন্মস্থান নিয়ে মত পার্থক্য রয়েছে। কেউ মনে করেন করেন তিনি আয়ারল্যান্ডের কাউন্টি গ্যালওয়ের কোনেমারাতে জন্মগ্রহণ করেছেন, আবার কেউ মনে করেন তিনি ইংল্যান্ডের লিডসের সেন্ট জেমস বিশ্ববিদ্যালয় হাসপাতালে জন্মগ্রহণ করেছেন। ওটুল তার জন্মস্থান ও জন্ম তারিখ সম্পর্কে নিশ্চিত নয় এবং তার আত্মজীবনীতে এর উল্লেখ নেই, তবে তিনি ২রা আগস্টকে তার জন্মতারিখ হিসেবে গ্রহণ করেছেন। তিনি বলেন তার দুই দেশের জন্ম সনদ রয়েছে, এবং তার আইরিশ জন্ম সনদে তার জন্ম তারিখ ১৯৩২ সালে জুন হিসেবে উল্লেখ করা হয়েছে। পিটারের একজন বড় বোন আছেন, তার নাম প্যাট্রিশিয়া।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. পুরস্কার ও সম্মাননা
titleC. কর্মজীবন
titleD. ব্যক্তিগত জীবন
উত্তর: titleA